
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 200 

1 Οκτωβρίου 2009 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

161. Εναρμόνιση της Ελληνικής Νομοθεσίας προς τις διατά¬ 

ξεις της Οδηγίας 2005/47/ΕΚ του Συμβουλίου της 18ης 
Ιουλίου 2005 (ΕΕ1195/15 της 27.7.2005) για τη συμφω¬ 
νία μεταξύ της Κοινότητας Ευρωπαϊκών Σιδηροδρόμων 
(ΟΕΒ) και της Ευρωπαϊκής Ομοσπονδίας Εργαζομένων 
στον τομέα των Μεταφορών (ΕΤΡ) για θέματα συνθη¬ 
κών εργασίας των μετακινούμενων εργαζομένων που 
παρέχουν διασυνοριακές διαλειτουργικές υπηρεσίες 
στον τομέα των σιδηροδρόμων. 1 

162. Τροποποίηση του υπ' αριθμ. 259/1998 (Α' 191) προεδρικού 

διατάγματος «Περί απαγορεύσεως της χρησιμοποιήσε- 
ως ορισμένων ουσιών με ορμονική ή θυρεοστατική δρά¬ 
ση και των β-αγωνιστικών ουσιών στη ζωική παραγωγή 
για κερδοσκοπικούς λόγους, περί λήψεως μέτρων ελέγ¬ 
χου για ορισμένες ουσίες και τα κατάλοιπά τους σε ζώ- 
ντα ζώα και στα προϊόντα τους, σε συμμόρφωση προς 
τις Οδηγίες 96/22/ΕΚ και 96/23/ΕΚ του Συμβουλίου και 
καταργήσεως των π.δ/των 678/1982 (142 Α), 439/1987 (210 
Α), των αποφάσεων 89/187/ΕΟΚ και 91/664/ΕΟΚ και περί 
τροποποιήσεως των π.δ/των 115/1990 (48 Α) και 497/1989 
(212 Α)», όπως ισχύει, σε συμμόρφωση προς την Οδηγία 
2008/97/ΕΚ του Ευρωπαϊκού Κοινοβουλίου και του Συμ¬ 
βουλίου (ΕΕ Ε 318/9 της 28.11.2008). 2 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 161 
Εναρμόνιση της Ελληνικής Νομοθεσίας προς τις διατάξεις 
της Οδηγίας 2005/47/ΕΚ του Συμβουλίου της 18ης Ιουλί¬ 
ου 2005 (ΕΕ1195/15 της 27.7.2005) για τη συμφωνία μεταξύ 
της Κοινότητας Ευρωπαϊκών Σιδηροδρόμων (ΟΕΡ) και της 
Ευρωπαϊκής Ομοσπονδίας Εργαζομένων στον τομέα των 
Μεταφορών (ΕΤΡ) για θέματα συνθηκών εργασίας των μετα¬ 
κινούμενων εργαζομένων που παρέχουν διασυνοριακές δια- 
λειτουργικές υπηρεσίες στον τομέα των σιδηροδρόμων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις 

α) του άρθρου 3 του ν. 1338/1983 (Α' 34), όπως αυτό αντικα¬ 


ταστάθηκε με το άρθρο 65 του ν. 1892/1990 (Α' 101), και του 
άρθρου 4 του ν. 1338/1983, όπως αυτό αντικαταστάθηκε με 
το άρθρο 6 παρ. 4 του ν. 1440/1984 (Α' 70) και τροποποιήθηκε 
τελικά από το άρθρο 48 του ν. 3427/2005 (Α' 312), καθώς και 
το άρθρο 5 του νόμου 1338/1983, όπως ισχύει. 

β) του άρθρου δευτέρου του ν. 2077/1992 «Κύρωση της 
Συνθήκης για την Ευρωπαϊκή Ένωση και των σχετικών 
πρωτοκόλλων και δηλώσεων που περιλαμβάνονται στην 
Τελική πράξη» (Α' 136) 

γ) του άρθρου 90 του Κώδικα Νομοθεσίας για την Κυβέρ¬ 
νηση και τα Κυβερνητικά όργανα, όπως κωδικοποιήθηκε 
με το άρθρο πρώτο του π.δ. 63/2005 «Κωδικοποίηση της 
νομοθεσίας για τη Κυβέρνηση και τα κυβερνητικά όργανα» 
(Α' 98). 

2. Τις διατάξεις της οδηγίας 2007/59/ΕΚ του Ευρωπα¬ 
ϊκού Κοινοβουλίου και του Συμβουλίου της 23ης Οκτω¬ 
βρίου 2007 σχετικά με την πιστοποίηση του προσωπικού 
οδήγησης μηχανών έλξης και συρμών στο σιδηροδρομικό 
σύστημα της Κοινότητας, (ΕΕΙ_ 315/51 της 3.12.2007). 

3. Τις διατάξεις του άρθρου 36 του ν. 1568/1985 «Υγιεινή 
και Ασφάλεια των εργαζομένων» (Α' 177). 

4. Τις διατάξεις του άρθρου 39 του ν.1836/1989 «Προώθη¬ 
ση της απασχόλησης και της επαγγελματικής κατάρτισης 
και άλλες διατάξεις» (Α' 79) 

5. Την υπ’ αριθμ. 6/2008/17.6.2008 γνώμη του Συμβουλίου 
Υγιεινής και Ασφάλειας της Εργασίας (ΣΥΑΕ). 

6. Το π.δ. 206/2007 (Α' 232) «Διορισμός Υπουργών και 
Υφυπουργών.» 

7. Το γεγονός ότι από τις διατάξεις του παρόντος δεν προ- 
καλείται δαπάνη σε βάρος του Κρατικού Προϋπολογισμού. 

8. Την υπ’ αριθμ. 79/2009 γνωμοδότηση του Συμβουλίου της 
Επικράτειας, μετά από πρόταση των Υπουργών Οικονομίας και 
Οικονομικών, Εσωτερικών, Απασχόλησης και Κοινωνικής Προ¬ 
στασίας και Μεταφορών και Επικοινωνιών, αποφασίζουμε: 

Άρθρο 1 

(άρθρο 1 οδηγίας) 

Σκοπός 

Σκοπός του παρόντος είναι η εναρμόνιση της Ελληνι¬ 
κής Νομοθεσίας προς τις διατάξεις της Οδηγίας 2005/47/ 
ΕΚ του Συμβουλίου της 18ης Ιουλίου 2005 (ΕΕΕ195/15 
της 27.7.2005) για τη συμφωνία μεταξύ της Κοινότητας 
Ευρωπαϊκών Σιδηροδρόμων (ΟΕΒ) και της Ευρωπαϊκής 
Ομοσπονδίας Εργαζομένων στον τομέα των Μεταφορών 
(ΕΤΡ) για θέματα συνθηκών εργασίας των μετακινούμε¬ 
νων εργαζομένων που παρέχουν διασυνοριακές διαλει- 
τουργικές υπηρεσίες στον τομέα των σιδηροδρόμων και 

ειδικότερα αποσκοπεί στην εφαρμογή της συμφωνίας που 
συνήφθη στις ΤΙ Ιανουάριου 2004 μεταξύ της Κοινότητας 
Ευρωπαϊκών Σιδηροδρόμων (ΟΕΒ) και της Ευρωπαϊκής 
Ομοσπονδίας Εργαζομένων στον τομέα των Μεταφορών 
(ΕΤΡ), όσον αφορά ορισμένες πτυχές των συνθηκών ερ¬ 
γασίας των μετακινούμενων εργαζομένων οι οποίοι παρέ¬ 
χουν διασυνοριακές διαλειτουργικές υπηρεσίες, στο εξής 
αποκαλούμενη «η συμφωνία». 

Άρθρο 2 

(άρθρο 2 οδηγίας- ρήτρα 9 συμφωνίας) 
Αντικείμενο - Ευνοϊκότερες Διατάξεις 

1. Το παρόν προεδρικό διάταγμα καθορίζει τις ελάχιστες 
προδιαγραφές για θέματα των συνθηκών εργασίας των 
μετακινούμενων εργαζομένων που παρέχουν διασυνορι¬ 
ακές διαλειτουργικές υπηρεσίες στον τομέα των σιδη¬ 
ροδρόμων. Το παρόν διάταγμα δεν εμποδίζει τη θέσπιση 
ευνοϊκότερων διατάξεων από εκείνες που περιέχονται σε 
αυτό. Διατάξεις της εθνικής νομοθεσίας που περιέχουν 
για τους εργαζομένους ευνοϊκότερες ρυθμίσεις από τις 
καθοριζόμενες με το παρόν διάταγμα εξακολουθούν να 
ισχύουν. 

2. Η εφαρμογή του παρόντος δε μπορεί να επιφέρει 
υποβάθμιση του γενικού επιπέδου προστασίας των ερ¬ 
γαζομένων στους τομείς που καλύπτονται από το παρόν 
διάταγμα, τηρουμένου πάντως του δικαιώματος θέσπι¬ 
σης, νομοθετικών, κανονιστικών ή συμβατικών ρυθμίσεων 
από τους κοινωνικούς εταίρους, διαφορετικών από τις 
ισχύουσες κατά την έκδοση του παρόντος, λαμβάνοντας 
υπόψη την εξέλιξη των συνθηκών, με την προϋπόθεση ότι 
τηρούνται πάντοτε οι στοιχειώδεις απαιτήσεις αυτού. 

Άρθρο 3 

(Ρήτρα 1 συμφωνίας) 

Πεδίο εφαρμογής 

Το παρόν διάταγμα εφαρμόζεται στους μετακινούμενους 
εργαζομένους σιδηροδρόμων που έχουν τοποθετηθεί σε 
διαλειτουργικές διασυνοριακές υπηρεσίες που πραγματο¬ 
ποιούνται από σιδηροδρομικές επιχειρήσεις. 

Οι διατάξεις του π.δ. 88/1999 (Α' 94) όπως αυτό τροπο¬ 
ποιήθηκε με το π.δ. 76/2005 (Α' 117) δεν εφαρμόζονται επί 
θεμάτων όπου το παρόν περιέχει ειδικότερες διατάξεις 
σε ότι αφορά στους μετακινούμενους εργαζόμενους που 
παρέχουν διαλειτουργικές διασυνοριακές υπηρεσίες. 

Αρθρο 4 

(Ρήτρα 2 συμφωνίας) 

Ορισμοί 

Για τους σκοπούς του παρόντος διατάγματος νοούνται ως: 

1. «διαλειτουργικές διασυνοριακές υπηρεσίες»: διασυ¬ 
νοριακές υπηρεσίες για τις οποίες απαιτούνται από τις 
σιδηροδρομικές επιχειρήσεις τουλάχιστον δύο πιστοποι¬ 
ητικά ασφαλείας, όπως αυτά προβλέπονται στην οδηγία 
2001/14/ΕΚ, το π.δ. 41/2005 (Α' 60) όπως ισχύει και π.δ. 
160/2007 (Α' 201). 

2. «μετακινούμενος εργαζόμενος που παρέχει διαλει- 
τουργικές διασυνοριακές υπηρεσίες»: κάθε εργαζόμε¬ 
νος, μέλος πληρώματος τρένου, που έχει τοποθετηθεί 
σε διαλειτουργικές διασυνοριακές υπηρεσίες για πε¬ 
ρισσότερη από μία ώρα με βάση μία ημερήσια παροχή 
υπηρεσιών, 

3. «χρόνος εργασίας»: κάθε περίοδος κατά τη διάρκεια 
της οποίας ο εργαζόμενος βρίσκεται στην εργασία, στη 
διάθεση του εργοδότη και ασκεί τη δραστηριότητά του 
ή τα καθήκοντά του σύμφωνα με τις ισχύουσες ρυθμίσεις 
για κάθε κατηγορία εργαζομένων, 


4. «περίοδος ανάπαυσης»: κάθε περίοδος που δεν εμπί¬ 
πτει στο χρόνο εργασίας, 

5. «νυκτερινή περίοδος»: Η περίοδος οκτώ (8) ωρών με 
έναρξη την 22.00 μ.μ. και λήξη την 06.00 π.μ., 

6. «νυκτερινή παροχή υπηρεσίας»: κάθε παροχή υπηρε¬ 
σίας τουλάχιστον τρίωρης διάρκειας κατά τη νυκτερινή 
περίοδο, 

7. «ανάπαυση εκτός τόπου κατοικίας»: ημερήσια ανάπαυ¬ 
ση που δεν είναι δυνατόν να πραγματοποιηθεί στο συνήθη 
τόπο κατοικίας του μετακινούμενου εργαζομένου, 

8. «μηχανοδηγός»: κάθε εργαζόμενος επιφορτισμένος με 
την οδήγηση μηχανής έλξης, 

9. «χρόνος οδήγησης»: η διάρκεια προγραμματισμένης 
δραστηριότητας κατά την οποία ο μηχανοδηγός είναι 
υπεύθυνος για την οδήγηση μηχανής έλξης, με εξαίρεση 
τον χρόνο που προβλέπεται για τη θέση σε λειτουργία και 
τη θέση εκτός λειτουργίας της μηχανής έλξης. Περιλαμβά¬ 
νονται οι προγραμματισμένες διακοπές κατά τις οποίες ο 
μηχανοδηγός παραμένει υπεύθυνος για την οδήγηση της 
μηχανής έλξης. 

Αρθρο 5 

(Ρήτρα 3 συμφωνίας) 

Ημερήσια ανάπαυση στον τόπο κατοικίας 

Η ημερήσια ανάπαυση στον τόπο κατοικίας πρέπει να 
διαρκεί τουλάχιστον 12 συνεχείς ώρες ανά εικοσιτετρά¬ 
ωρο. 

Ωστόσο, η ημερήσια αυτή ανάπαυση μπορεί να μειώνεται 
σε 9 τουλάχιστον συνεχείς ώρες ανά επταήμερο. Στην 
περίπτωση αυτή, οι ώρες που αντιστοιχούν στη διαφορά 
μεταξύ μειωμένης ανάπαυσης και 12 ωρών προστίθενται 
στην επόμενη ημερήσια ανάπαυση στον τόπο κατοικίας. 

Δεν επιτρέπεται ουσιαστική μείωση της ημερήσιας ανά¬ 
παυσης μεταξύ δύο ημερήσιων αναπαύσεων εκτός τόπου 
κατοικίας. 

Αρθρο 6 

(Ρήτρα 4 συμφωνίας) 

Ημερήσια ανάπαυση εκτός τόπου κατοικίας 

Η ημερήσια ανάπαυση εκτός τόπου κατοικίας πρέπει 
να διαρκεί τουλάχιστον 8 συνεχείς ώρες ανά εικοσιτε¬ 
τράωρο. 

Η ημερήσια ανάπαυση εκτός τόπου κατοικίας πρέπει 
να ακολουθείται από ημερήσια ανάπαυση στον τόπο κα¬ 
τοικίας. 

Με συλλογικές συμφωνίες μεταξύ των κοινωνικών εταί¬ 
ρων σε επίπεδο σιδηροδρομικής επιχείρησης ή σε εθνικό 
επίπεδο, κατά περίπτωση, είναι δυνατή η χορήγηση δεύτε¬ 
ρης συναπτής περιόδου ανάπαυσης εκτός τόπου κατοικίας 
καθώς και η αντιστάθμιση των περιόδων ανάπαυσης εκτός 
τόπου κατοικίας. 

Ο εργοδότης θα πρέπει να λαμβάνει μέριμνα για την 
παροχή άνετου καταλύματος στο μετακινούμενο εργαζό¬ 
μενο που αναπαύεται εκτός τόπου κατοικίας. 

Αρθρο 7 

(Ρήτρα 5 συμφωνίας) 

Διαλείμματα 

1. Μηχανοδηγοί 

α). Εάν ο χρόνος εργασίας ενός μηχανοδηγού υπερβαίνει 
τις 8 ώρες, πρέπει να χορηγείται διάλειμμα τουλάχιστον 
45 λεπτών, κατά την ημέρα εργασίας. 

β). Εάν ο χρόνος εργασίας κυμαίνεται μεταξύ 6 και 8 
ωρών, το διάλειμμα θα πρέπει να διαρκεί τουλάχιστον 
30 λεπτά και να παρέχεται κατά τη διάρκεια της ημέρας 
εργασίας. 

γ). Το χρονικό σημείο της ημέρας και η διάρκεια του 
διαλείμματος πρέπει να αρκούν για την πραγματική ανά¬ 
κτηση των δυνάμεων του εργαζομένου. 

δ). Τα διαλείμματα μπορούν να αναπροσαρμόζονται στη 
διάρκεια της ημέρας εργασίας σε περίπτωση καθυστέρη¬ 
σης των τρένων. 

ε). Μέρος του διαλείμματος πρέπει να χορηγείται μεταξύ 
της 3ης και 6ης ώρας εργασίας. 

Οι ανωτέρω υπό στοιχεία α έως ε περιπτώσεις, δεν 
εφαρμόζονται εάν υπάρχει δεύτερος μηχανοδηγός. Στην 
τελευταία αυτή περίπτωση οι όροι χορήγησης καθορίζο¬ 
νται από το άρθρο 4 του π.δ. 88/1999 όπως τροποποιήθηκε 
και ισχύει με το π.δ. 76/2005. 

2. Προσωπικό συνοδείας 

Για το προσωπικό συνοδείας, παρέχεται διάλειμμα 30 
λεπτών εάν ο χρόνος εργασίας υπερβαίνει τις 6 ώρες. 

Άρθρο 8 

(Ρήτρα 6 συμφωνίας) 

Εβδομαδιαία ανάπαυση 

Σε κάθε μετακινούμενο εργαζόμενο που παρέχει δια- 
λειτουργικές διασυνοριακές υπηρεσίες παρέχεται, ανά 
επταήμερο, περίοδος συνεχούς ανάπαυσης τουλάχιστον 
24 ωρών, στις οποίες προστίθενται οι 12 ώρες ημερήσιας 
ανάπαυσης που προβλέπονται στο άρθρο 5. 

Κάθε έτος, ο μετακινούμενος εργαζόμενος διαθέτει 104 
εικοσιτετράωρες περιόδους ανάπαυσης, συμπεριλαμβα¬ 
νομένων των εικοσιτετραώρων περιόδων των 52 εβδομα¬ 
διαίων αναπαύσεων, που περιλαμβάνουν: 

24 διπλές περιόδους ανάπαυσης (48 ωρών συν τη δω- 
δεκάωρη ημερήσια ανάπαυση), από τις οποίες οι 12 περι¬ 
λαμβάνουν Σάββατο και Κυριακή. 

Άρθρο 9 

(Ρήτρα 7 συμφωνίας) 

Χρόνος οδήγησης 

Ο χρόνος οδήγησης, όπως ορίζεται στο άρθρο 4, δεν 
υπερβαίνει τις 9 ώρες για μία ημερήσια υπηρεσία, ούτε τις 
8 ώρες για μία νυκτερινή υπηρεσία μεταξύ δύο ημερήσιων 
αναπαύσεων. 

Η μέγιστη διάρκεια του χρόνου οδήγησης ανά περίοδο 
2 εβδομάδων περιορίζεται σε 80 ώρες. 

Άρθρο 10 

(Ρήτρα 8 συμφωνίας) 

Τήρηση πίνακα 

Η σιδηροδρομική επιχείρηση υποχρεούται να τηρεί υπη¬ 
ρεσιακό πίνακα όπου θα αναγράφονται οι καθημερινές 
ώρες εργασίας και οι περίοδοι ανάπαυσης των μετακινού¬ 
μενων εργαζομένων με σκοπό την εφαρμογή του παρόντος 
διατάγματος. Η επιχείρηση πρέπει να έχει διαθέσιμα τα 
στοιχεία που αφορούν στις πραγματικές ώρες εργασίας 
σε περίπτωση που ζητηθούν από τα ελεγκτικά όργανα 
του άρθρου 12 αλλά και από τους εργαζόμενους. Ο υπη¬ 
ρεσιακός πίνακας πρέπει να φυλάσσεται στην επιχείρηση 
τουλάχιστον επί ένα έτος. 

Άρθρο 11 

Προϋποθέσεις Εφαρμογής 

Για την εφαρμογή του παρόντος ισχύουν οι ορισμοί του 
άρθρου 3 της οδηγίας 2007/59/ΕΚ του Ευρωπαϊκού Κοι¬ 
νοβουλίου και του Συμβουλίου της 23ης Οκτωβρίου 2007 
σχετικά με την πιστοποίηση του προσωπικού οδήγησης 
μηχανών έλξης και συρμών στο σιδηροδρομικό σύστημα 
της Κοινότητας και οι διατάξεις των προεδρικών διαταγ¬ 
μάτων 41/2005 (Α' 60), 160/2007 (Α' 201) και 159/2007 (Α' 
200 ). 


Άρθρο 12 

(άρθρο 4 οδηγίας) 

Κυρώσεις-Έλεγχος εφαρμογής 

1. Σε κάθε εργοδότη που παραβαίνει τις διατάξεις του 
παρόντος διατάγματος, επιβάλλονται οι διοικητικές κυ¬ 
ρώσεις που προβλέπονται στο άρθρο 16 του ν. 2639/1998 
«Ρύθμιση εργασιακών σχέσεων, σύσταση Σώματος Επι¬ 
θεώρησης Εργασίας και άλλες διατάξεις» (Α' 205), όπως 
ισχύει, το οποίο εφαρμόζεται κατ’ αναλογία. 

2. Κάθε παράβαση εκ μέρους του εργοδότη των διατάξε¬ 
ων των άρθρων 5, 6, 7, 8 και 9 του παρόντος διατάγματος 
συνιστά ποινικό αδίκημα τιμωρούμενο με τις ποινές του 
άρθρου 17 του ν. 2639/1998, όπως ισχύει. 

3. Ο έλεγχος της εφαρμογής του παρόντος ανατίθεται 
στα αρμόδια ελεγκτικά όργανα του Υπουργείου Απασχό¬ 
λησης και Κοινωνικής Προστασίας. 

Άρθρο 13 
Έναρξη ισχύος 

Η ισχύς του παρόντος αρχίζει από την ημερομηνία της 
δημοσιεύσεώς του στην Εφημερίδα της Κυβερνήσεως. 

Η δημοσίευση και εκτέλεση του παρόντος ανατίθεται στην 
Υπουργό Απασχόλησης και Κοινωνικής Προστασίας. 

ΕΣΩΤΕΡΙΚΩΝ 

ΣΠΥΡΙΔΩΝ ΦΛΟΓΑΪΤΗΣ 


ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΙΩΑΝΝΗΣ ΠΑΠΑΘΑΝΑΣΙΟΥ 


ΑΠΑΣΧΟΛΗΣΗΣ ΚΑΙ ΜΕΤΑΦΟΡΩΝ 

ΚΟΙΝΩΝΙΚΗΣ ΠΡΟΣΤΑΣΙΑΣ ΚΑΙ ΕΠΙΚΟΙΝΩΝΙΩΝ 

ΦΑΝΗ ΠΑΛΛΗ -ΠΕΤΡΑΔΙΑ ΕΥΡΙΠΙΔΗΣ ΣΤΥΛΙΑΝΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 162 
Τροποποίηση του υπ’ αριθμ. 259/1998 (Α' 191) προεδρικού 
διατάγματος «Περί απαγορεύσεως της χρησιμοποιή- 
σεως ορισμένων ουσιών με ορμονική ή θυρεοστατική 
δράση και των β-αγωνιστικών ουσιών στη ζωϊκή παρα¬ 
γωγή για κερδοσκοπικούς λόγους, περί λήψεως μέτρων 
ελέγχου για ορισμένες ουσίες και τα κατάλοιπά τους 
σε ζώντα ζώα και στα προϊόντα τους, σε συμμόρφωση 
προς τις Οδηγίες 96/22/ΕΚ και 96/23/ΕΚ του Συμβουλίου 
και καταργήσεως των π.δ/των 678/1982 (142 Α), 439/1987 
(210 Α), των αποφάσεων 89/187/ΕΟΚ και 91/664/ΕΟΚ και 
περί τροποποιήσεως των π.δ/των 115/1990 (48 Α) και 
497/1989 (212 Α)», όπως ισχύει, σε συμμόρφωση προς 
την Οδηγία 2008/97/ΕΚ του Ευρωπαϊκού Κοινοβουλίου 
και του Συμβουλίου (ΕΕ Ε 318/9 της 28.11.2008). 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) του άρθρου 1 παρ. 1, 2, 3 και 4 του ν. 1338/1983 «Εφαρ¬ 
μογή του κοινοτικού δικαίου» (Α' 34), όπως έχει τροποποι¬ 
ηθεί με το άρθρο 6 του ν. 1440/1984 «Συμμετοχή της Ελλά¬ 
δος στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητος Άνθρακος και Χάλυβος και 
του Οργανισμού Εφοδιασμού ΕΥΡΑΤΟΜ» (Α' 70) και του 
άρθρου 3, όπως αυτό αντικαταστάθηκε από το άρθρο 65 
του ν. 1892/1990 (Α' 101), 

β) του άρθρου 20 παρ. 1 περ. 4 του ν. 248/1914 «περί ορ- 
γανώσεως της Ζωοτεχνικής και Κτηνιατρικής Υπηρεσίας» 
(Α' 110), το οποίο προστέθηκε με το άρθρο μόνο του α.ν. 
της 23/24 Ιανουάριου 1936 (Α' 47) και συμπληρώθηκε με 
το άρθρο 62 παρ. 1 του ν. 2637/1998 (Α 200). 

γ) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά Όργανα που τέθηκε σε ισχύ 
με το άρθρο πρώτο του υπ’ αριθμ. 63/2005 Προεδρικού 
Διατάγματος (Α' 98). 

2. Την υπ’ αριθμ. 147/19.1.2009 απόφαση του Πρωθυπουρ¬ 
γού και του Υπουργού Αγροτικής Ανάπτυξης και Τροφίμων 
«Ανάθεση αρμοδιοτήτων στους Υφυπουργούς Αγροτικής 
Ανάπτυξης και Τροφίμων Κωνσταντίνο Κιλτίδη και Μιχαήλ 
Παπαδόπουλο» (Β' 67/21.1.2009). 

3. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του Κρατικού 
Προϋπολογισμού. 

4. Την υπ’ αριθμ. 238/2009 γνωμοδότηση του Συμβουλίου 
Επικράτειας, μετά από πρόταση του Υπουργού Οικονομίας 
και Οικονομικών και του Υφυπουργού Αγροτικής Ανάπτυ¬ 
ξης και Τροφίμων, αποφασίζουμε: 

Άρθρο 1 

Σκοπός 

(Αρθρο 1 Οδηγίας 2008/97/ ΕΚ) 

Με το παρόν Προεδρικό Διάταγμα τροποποιούνται διατά¬ 
ξεις του Προεδρικού Διατάγματος υπ’ αριθμ. 259/1998 (Α' 191) 
«Περί απαγορεύσεως της χρησιμοποιήσεως ορισμένων ουσιών 
με ορμονική ή θυρεοστατική δράση και των β-ανταγωνιστικών 
ουσιών στη ζωϊκή παραγωγή για κερδοσκοπικούς λόγους, 
περί λήψεως μέτρων ελέγχου για ορισμένες ουσίες και τα 
κατάλοιπά τους σε ζώντα ζώα και στα προϊόντα τους, σε συμ¬ 
μόρφωση προς τις Οδηγίες 96/22/ΕΚ και 96/23/ΕΚ του Συμβου¬ 
λίου και καταργήσεως των π.δ/των 678/1982 (142 Α), 439/1987 
(210 Α), των αποφάσεων 89/187/ΕΟΚ και 91/664/ΕΟΚ και περί 
τροποποιήσεως των π.δ/των 115/1990 (48 Α) και 497/1989 (212 
Α)», όπως τροποποιήθηκε με το π.δ. 233/2005 (Α' 281), σε 
συμμόρφωση προς την Οδηγία 2008/97/ΕΚ του Ευρωπαϊκού 
Κοινοβουλίου και του Συμβουλίου «για την τροποποίηση της 
Οδηγίας 96/22/ΕΚ του Συμβουλίου για την απαγόρευση της 
χρησιμοποίησης ορισμένων ουσιών με ορμονική ή θυρεοστα¬ 
τική δράση και των β-αγωνιστών στη ζωική παραγωγή για 
κερδοσκοπικούς λόγους» (Ε.Ε. αριθ. I. 318/9 της 28.11.2008) 

Αρθρο 2 

(Αρθρο 1 παρ. 1 Οδηγίας 2008/97/ΕΚ) 

Στο άρθρο 2 παράγραφος 2, η περίπτωση β) αντικαθί¬ 
σταται ως εξής: 

«β) «θεραπευτική αγωγή»: η χορήγηση, κατ’ εφαρμογήν του 
άρθρου 5 του παρόντος διατάγματος, σε συγκεκριμένα ζώα 
εκμετάλλευσης, μιας επιτρεπόμενης ουσίας για τη θεραπεία, 
ύστερα από εξέταση των ζώων αυτών από κτηνίατρο, προ¬ 
βλημάτων γονιμότητας, συμπεριλαμβανομένης της διακοπής 
ανεπιθύμητης κύησης και, εάν πρόκειται για β-αγωνιστές, για 
τη διευκόλυνση του τοκετού στις αγελάδες (τοκετόλυση) 
καθώς και για τη θεραπεία των αναπνευστικών προβλημάτων, 
της πάθησης του σκαφοειδούς και της φλεγμονής προσο- 
πλίου και για την τοκετόλυση στα ιπποειδή». 

Άρθρο 3 

(Αρθρο 1 παρ. 2 της Οδηγίας 2008/97/ΕΚ) 

Το άρθρο 3 αντικαθίσταται από το ακόλουθο κείμενο: 

«Άρθρο 3 

Απαγορεύεται η εμπορία των ουσιών που απαριθμούνται 
στο παράρτημα VI του παρόντος διατάγματος, με σκοπό 
τη χορήγησή τους σε ζώα οιουδήποτε είδους, το κρέας 


και τα προϊόντα των οποίων προορίζονται για ανθρώπινη 
κατανάλωση, για σκοπούς διαφορετικούς από εκείνους 
που προβλέπονται στο άρθρο 5 παράγραφο 2» 

Αρθρο 4 

(Άρθρο 1 παρ. 3 της Οδηγίας 2008/97/ΕΚ) 

Στο άρθρο 5 παράγραφος 2, η περίπτωση ί) αντικαθί¬ 
σταται από το ακόλουθο κείμενο: 

«ί) ΐΓθπηόοΙοηΘ εΙΙγΙθ για χορήγηση από το στόμα ή β-αγω- 
νιστές σε ιπποειδή, εφόσον χρησιμοποιούνται σύμφωνα με 
τις οδηγίες του παρασκευαστή» 

Άρθρο 5 

(Αρθρο 1 παρ. 4 και 5 της Οδηγίας 2008/97/ΕΚ) 

Καταργούνται το άρθρο 6Α, όπως προστέθηκε με το 
άρθρο 4 παρ. 4 του π.δ 233/2005 (Α' 281) και κάθε αναφορά 
που γίνεται στο άρθρο αυτό. 

Άρθρο 6 

(Αρθρο 1 παρ 6 της Οδηγίας 2008/97/ΕΚ) 

Στο άρθρο 12, η παράγραφος 1 αντικαθίσταται από το 
ακόλουθο κείμενο: 

«1. Δεν μπορούν να περιληφθούν σε κανέναν από τους 
καταλόγους χωρών από τις οποίες, σύμφωνα με την κοι¬ 
νοτική νομοθεσία, επιτρέπεται στη χώρα να εισάγει ζώα 
εκμετάλλευσης ή υδατοκαλλιέργειας ή κρέας ή προϊόντα 
λαμβανόμενα από τέτοια ζώα, τρίτες χώρες η νομοθεσία 
των οποίων επιτρέπει την εμπορία και τη χορήγηση στιλ- 
βενίων, παραγώγων στιλβενίων, αλάτων ή εστέρων τους 
ή θυρεοστατικών ουσιών, με σκοπό τη χορήγησή τους σε 
ζώα οιουδήποτε είδους, το κρέας και τα προϊόντα των 
οποίων προορίζονται για ανθρώπινη κατανάλωση» 

Αρθρο 7 

(Αρθρο 1 παρ. 9 της Οδηγίας 2008/97/ΕΚ) 

Το παράρτημα VI του Μέρους Α' του π.δ. 259/1998 (Α' 
191), όπως το παράρτημα αυτό προστέθηκε με το άρθρο 
2 παρ. 11 του π.δ. 233/2005 (Α' 281), αντικαθίσταται από το 
παρακάτω κείμενο: 

«ΠΑΡΑΡΤΗΜΑ VI 

Κατάλογος απαγορευμένων ουσιών: 

Κατάλογος Α: Απαγορευμένες ουσίες 

- θυρεοστατικές ουσίες, 

- στιλβένια, παράγωγα στιλβενίων, τα άλατα και οι εστέ- 
ρες τους, 

- οιστραδιόλη 17β και τα εστεροειδή παράγωγά της 

Κατάλογος Β: Απαγορευμένες ουσίες με παρεκκλίσεις 

- β- αγωνιστικές ουσίες 

Άρθρο 8 

(Αρθρο 2 της Οδηγίας 2008/97/ΕΚ) 

Έναρξη ισχύος 

Οι διατάξεις του παρόντος διατάγματος ισχύουν από 
την 1η Ιανουάριου 2009. 

Στον Υπουργό Αγροτικής Ανάπτυξης και Τροφίμων 
αναθέτουμε τη δημοσίευση και εκτέλεση του παρόντος 
διατάγματος 

